canonical-greekLit/data/tlg0007/tlg015/tlg0007.tlg015.perseus-grc2.xml
 τῇ δὲ φωνῇ καὶ τὴν τραυλότητα ἐμπρέψαι λέγουσι καὶ τῷ λάλῳ πιθανότητα παρασχεῖν χάριν ἐπιτελοῦσαν. μέμνηται δὲ καὶ Ἀριστοφάνης αὐτοῦ τῆς τραυλότητος ἐν οἷς ἐπισκώπτει Θέωρον·   εἶτʼ Ἀλκιβιάδης εἶπε πρός με τραυλίσας·  ὁλᾷς Θέωλον; τὴν κεφαλὴν κόλακος ἔχει.  ὀρθῶς γε τοῦτʼ Ἀλκιβιάδης ἐτραύλισεν.  Aristoph. Wasps 44 ff.  καὶ Ἄρχιππος τὸν υἱὸν τοῦ Ἀλκιβιάδου σκώπτων· βαδίζει, φησί, διακεχλιδώς, θοἰμάτιον ἕλκων, ὅπως ἐμφερὴς μάλιστα τῷ πατρὶ δόξειεν εἶναι,  κλασαυχενεύεταί τε καὶ τραυλίζεται.  Kock, Com. Att. Frag., i. p. 688  